Confrérie du Palmberg
D'Confrérie du Palmberg ass eng Vereenegung vun Oner Wënzer, déi sech als Zil gesat huet, d'Qualitéit vun hire Wäiner ervirzesträichen.
Si gouf den 13. Dezember 1984 gegrënnt. De Pällembierg, d'Symbol vun Ohn, ass e Wéngert, duerch deen och Fousstoure méiglech sinn.

Organigramm 
 De Grousse Meeschter
 Den Zeremoniemeeschter
 Den Echiquiermeeschter
 De Casse-Plume
 De Receveur
 De Stullmeeschter
 Den Traditiounswiechter
 Dräi Wiechter

Kleeder 
D'Membre vun der Confrérie droe bei Feieren déi fréier Sonndesfräck vun de Wënzer:
 Stréihutt
 riefgrénge Fischi
 wäisst Hiem
 Kellerschiertech ëm de Bauch

Emblème 
Dem Wënzer seng Hatt, déi iwwer Kräiz gedroen ass mat engem rout a bloe Band

Festlechkeeten 
Zwéi Chapitren; een am Fréijoer an een am Hierscht. Bei dëse Vollversammlunge ginn nei Memberen opgeholl.
Si trieden och am Ausland bei Wäifester op, an am Juli organiséiere si dat "Oner Wäifest".

Am Duerf ass e Caveau, en Degustatiounskeller mat Oner Wäiner, déi vun der Confrérie selektionéiert goufen.

Kuckt och 
 Naturschutzgebitt Pällembierg
 Ohner Millen
 Lëscht vun de Lëtzebuerger Uertschaften
 Kierch Ohn

Veräiner an Organismen zu Lëtzebuerg
Gemeng Wuermer